CELEX: C2007/199/32
Language: lt
Date: 2007-08-25 00:00:00
Title: Byla C-275/07 2007 m. birželio 8 d. pareikštas ieškinys byloje Europos Bendrijų Komisija prieš Italijos Respubliką

25.8.2007   
            
            
               LT
            
            
               Europos Sąjungos oficialusis leidinys
            
            
               C 199/21
            
         2007 m. birželio 8 d. pareikštas ieškinys byloje Europos Bendrijų Komisija prieš Italijos Respubliką
   
   (Byla C-275/07)
   (2007/C 199/32)
   Proceso kalba: italų
   Šalys
   
      Ieškovė: Europos Bendrijų Komisija, atstovaujama G. Wilms ir M. Velardo
   
      Atsakovė: Italijos Respublika
   Ieškovės reikalavimai
   Ieškovė Teisingumo Teismo prašo pripažinti, kad
   
               —
            
            
               atsisakiusi sumokėti Komisijai iš viso 847,06 EUR palūkanų už per vėlai į apskaitą įtrauktus muitus ir atsisakiusi suderinti nacionalines nuostatas su Bendrijos teisės aktais dėl bendrąja garantija užtikrintų ir neužginčytų muitinės formalumų, susijusių su Bendrijos tranzito operacija, įtraukimo į apskaitą bei
            
         
               —
            
            
               atsisakiusi sumokėti Komisijai iš viso 3322 EUR palūkanų už Bendrijos teisės aktuose nustatytų terminų į „A“ sąskaitą įrašyti muitus nesilaikymą tranzito operacijų srityje pagal TIR konvenciją,
               Italijos Respublika neįvykdė įsipareigojimų pagal 1989 m. gegužės 29 d. Tarybos reglamentą (EEB, Euratomas) Nr. 1552/89, įgyvendinantį Sprendimą 88/376/EEB, Euratomas dėl Bendrijos nuosavų išteklių sistemos (1), pirmiausia pagal jo 6 straipsnio 2 dalies a punktą, nuo 2000 m. gegužės 31 d. pakeistą 2000 m. gegužės 22 d. Tarybos reglamentu (EB, Euratomas) Nr. 1150/2000, įgyvendinančiu Sprendimą 94/728/EB, Euratomas dėl Bendrijų nuosavų išteklių sistemos (2), konkrečiai jo 6 straipsnio 3 dalies a punktu.
            
         
               —
            
            
               Priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisija ginčija du Italijos Respublikos sprendimus. Pirmasis sprendimas susijęs su atsisakymu sumokėti Komisijai iš viso 847,06 EUR palūkanų už per vėlai į apskaitą įtrauktus muitus bei atsisakymu suderinti nacionalines nuostatas su Bendrijos teisės aktais dėl bendrąja garantija užtikrintų ir neužginčytų muitinės formalumų, susijusių su Bendrijos tranzito operacija, įtraukimo į apskaitą. Antrasis sprendimas susijęs su atsisakymu sumokėti Komisijai iš viso 3322 EUR palūkanų už Bendrijos teisės aktuose nustatytų terminų į „A“ sąskaitą įrašyti muitus nesilaikymą tranzito operacijų srityje pagal TIR konvenciją.
   Grįsdama savo ieškinį ieškovė tvirtina, kad Italijos Respublika ne tik pažeidė Reglamento Nr. 1552/89 8 ir 11 straipsnius, bet taip pat neįvykdė įsipareigojimų pagal 6 straipsnio 2 dalies a punktą, nuo 2000 m. gegužės 31 d. pakeistą Reglamentu Nr. 1150/2000, įgyvendinančiu Sprendimą 94/728/EB, Euratomas dėl Bendrijų nuosavų išteklių sistemos, konkrečiai jo 6 straipsnio 3 dalies a punktu.
   
      (1)  OL L 155, p. 1.
   
      (2)  OL L 130, p. 1.